**นโยบายและคุณลักษณะการตีพิมพ์บทความลงวารสารวิชาการ ราชภัฏลำปาง**

**1. นโยบายการจัดพิมพ์**

วารสารวิชาการ ราชภัฏลำปาง เป็นวารสารวิชาการราย 6 เดือน (2 ฉบับต่อปี) ฉบับที่ 1 (ม.ค.-มิ.ย.)และ ฉบับที่ 2 (ก.ค.-ธ.ค.) ซึ่งสถาบันวิจัยและพัฒนา มหาวิทยาลัยราชภัฏลำปาง จัดทำขึ้นเพื่อเป็นสื่อกลางในการเผยแพร่ แลกเปลี่ยนความคิดเห็นเชิงวิชาการในสาขาต่างๆ ทางด้านมนุษยศาสตร์ และสังคมศาสตร์ และเพื่อเป็นการส่งเสริมสนับสนุน ให้คณาจารย์ ผู้บริหารสถานศึกษา ผู้บริหารการศึกษา นิสิตระดับบัณฑิตศึกษา และนักวิชาการทั่วไป จากทั้งภายในและภายนอกได้มีโอกาสเสนอผลงานทางวิชาการในสาขาที่เกี่ยวข้อง โดยเผยแพร่ในลักษณะของวารสารอิเล็กทรอนิกส์ (e–Journal)

**2. ระเบียบการตีพิมพ์**

2.1 วารสารวิชาการ ราชภัฏลำปาง รับตีพิมพ์บทความทั้งภาษาไทย และภาษาอังกฤษ

2.2 การปฏิบัติในการตีพิมพ์ เพื่อให้การดำเนินการจัดพิมพ์ผลงานทางวิชาการเป็นไปด้วยความ เรียบร้อย ถูกต้อง รวดเร็ว และเป็นมาตรฐานในการจัดพิมพ์ จึงขอให้ผู้เสนอผลงานปฏิบัติตามอย่างเคร่งครัด ดังนี้

2.2.1 ภาษา เขียนบทความเป็นภาษาไทยหรือภาษาอังกฤษก็ได้ กรณีเรื่องเต็ม จะต้องมี บทคัดย่อทั้งภาษา ไทย และภาษาอังกฤษ ไม่เกิน 250 คำ

2.2.2 ชนิดและขนาดตัวอักษร

1) ทั้งภาษาไทยและภาษาอังกฤษให้ใช้ตัวอักษร TH SarabunPSK

2) ชื่อเรื่องใช้ตัวอักษรขนาด “18 pt. ตัวหนา”

3) ชื่อผู้นิพนธ์ภาษาไทยและภาษาอังกฤษใช้ตัวอักษรขนาด “16 pt. ตัวปกติ”

4) หัวข้อหลัก หัวข้อย่อยใช้ตัวอักษรขนาด “16 pt. ตัวหนา”

5) บทคัดย่อและเนื้อเรื่องใช้ตัวอักษรขนาด 16 pt. ตัวปกติ

6) คำสำคัญ (Keywords) ให้ระบุไว้ท้ายบทคัดย่อของแต่ละภาษา

7) เชิงอรรถ ใช้ตัวอักษรขนาด “16 pt. ตัวปกติ”

2.2.3 การจัดหน้ากระดาษ ใช้กระดาษขนาด A4 (21 x 29.7 ซม.)

2.2.4 จำนวนหน้า ความยาวของผลงานวิจัยหรือบทความทางวิชาการไม่ควรเกิน 12 หน้า รวมตาราง รูป ภาพ และเอกสารอ้างอิง

2.2.5 การพิมพ์ต้นฉบับ ผู้เสนอผลงานจะต้องพิมพ์และส่งต้นฉบับในรูปแบบ Microsoft Word

2.2.6 การเขียนเอกสารอ้างอิง แบบ APA Style

**3. คำแนะนำในการเตรียมต้นฉบับ**

วารสารวิชาการ ราชภัฏลำปาง กำหนดแนวทางในการเขียนบทความไว้ดังนี้

 1. ชื่อเรื่อง ให้มีทั้งภาษาไทยและภาษาอังกฤษ

2. ชื่อผู้วิจัย ให้ระบุชื่อเต็ม–นามสกุลเต็ม รวมทั้งระบุหลักสูตรสาขาวิชา สถาบันที่สังกัด หมายเลขโทรศัพท์/โทรสาร และ E-mail address ที่สามารถติดต่อได้

3. บทคัดย่อ ให้มีทั้งภาษาไทยและภาษาอังกฤษ ความยาวไม่เกินอย่างละ 250 คำ หรือ 10 บรรทัด ตรงประเด็น โดยมีเฉพาะสาระสำคัญแต่ครบถ้วน คือ

3.1 วัตถุประสงค์การวิจัย

3.2 ตัวแปร/ประชากร และกลุ่มตัวอย่าง

3.3 เครื่องมือการวิจัย

3.4 วิธีดำเนินการรวบรวมข้อมูล

3.5 วิธีการ/สถิติที่ใช้ในการวิเคราะห์ข้อมูล

3.6 ผลการวิจัยและข้อเสนอแนะ

หมายเหตุ ข้อ 1-5 เขียนรวมเป็นย่อหน้าเดียวกัน ส่วนข้อ 6 แยกเป็นอีกหนึ่งย่อหน้า

4. คำสำคัญ ให้ระบุคำสำคัญที่เหมาะสมสำหรับการนำไปใช้เป็นคำค้นในระบบฐานข้อมูล ให้ระบุทั้งคำในภาษาไทยและภาษาอังกฤษใส่ไว้ท้ายบทคัดย่อของแต่ละภาษาอย่างละไม่เกิน 5 คำ

5. บทนำ อธิบายถึงที่มาและความสำคัญของปัญหาและเหตุผลที่นำไปสู่การศึกษาวิจัยโดยให้ข้อมูลทางวิชาการที่น่าเชื่อถืออ้างอิงและตรวจสอบได้

6. วัตถุประสงค์ของการวิจัย เขียนให้ตรงกับรายงานวิจัยฉบับสมบูรณ์

7. ขอบเขตของการวิจัย ให้ระบุทั้งขอบเขตด้านเนื้อหา และด้านประชากร/กลุ่มเป้าหมาย/ผู้ให้ข้อมูลหลัก/ตัวแปรที่ศึกษา (อย่างใดอย่างหนึ่ง)

8. กรอบความคิดในการวิจัย/สมมุติฐานการวิจัย ให้เสนอกรอบความคิดการวิจัย หรือสมมติฐานการวิจัย

9. วิธีดำเนินการวิจัยและระเบียบวิธีวิจัย

 9.1 บอกชนิดหรือประเภทการวิจัย

 9.2 ประชากรและกลุ่มตัวย่าง (รวมทั้งการได้มาของกลุ่มตัวอย่าง)

 9.3 เครื่องมือที่ใช้ในการวิจัย พร้อมวิธีการตรวจสอบคุณภาพของเครื่องมือ

 9.3.1 นวัตกรรมหรือสิ่งประดิษฐ์ (ถ้ามี)

 9.3.2 เครื่องมือรวบรวมข้อมูล

 9.4 วิธีดำเนินการเก็บรวบรวมข้อมูล

 9.5 การวิเคราะห์ข้อมูล และสถิติที่ใช้ (สำหรับข้อมูลเชิงปริมาณ) ถ้าแหล่งข้อมูลไม่ใช่ประชากร และกลุ่มตัวอย่าง นักวิจัยอาจกล่าวถึง กลุ่มเป้าหมาย/ผู้ให้ข้อมูลหลักหรือตัวแปรที่ศึกษาอย่างใดอย่างหนึ่งพร้อมวิธีการที่ได้มา

10. ผลการวิจัย เสนอผลการวิจัยอย่างชัดเจน สอดคล้องกับจุดประสงค์ที่ต้องการทำเสมอ ถ้าการวิจัยเป็นข้อมูลเชิงปริมาณที่มีตัวเลขไม่มากนัก ควรใช้คำบรรยาย แต่ถ้ามีตัวเลขหรือตัวแปรจำนวนมาก ควรนำเสนอโดยใช้ตารางหรือแผนภูมิ ทั้งนี้ไม่เกิน 3 ตาราง โดยมีการแปลความหมาย และวิเคราะห์ผลที่ค้นพบ

11. การอภิปรายผล หรือการวิจารณ์และสรุป ให้ชี้แจงผลการวิจัยว่าตรงกับวัตถุประสงค์ / สมมติฐานการวิจัยสอดคล้องหรือขัดแย้งกับหลักทฤษฏี หรือผลการวิจัยของผู้อื่นที่มีอยู่ก่อนหรือไม่การที่ผลการวิจัยออกมาเป็นเช่นเพราะเหตุใด

12 ข้อเสนอแนะ ให้ข้อเสนอแนะที่จะนำผลงานวิจัยไปใช้ประโยชน์และให้แนวทางสำหรับการวิจัยต่อไป

13. เอกสารอ้างอิง ให้ลงรายการแหล่งข้อมูลที่ปรากฏอ้างอิงแทรกในเนื้อความ (ทุกรายการ) สำหรับรายการสืบค้นจากอินเตอร์เน็ต ให้ระบุ วัน เดือน ปี ที่สืบค้นไว้ด้วย